





Jāzepa Vītola Latvijas Mūzikas akadēmijas Uzņemšanas noteikumu
studiju virziena Mākslas
studiju programmās
2026./2027. akadēmiskajam gadam
2. daļa
Uzņemšanas iestājpārbaudījumu saturs akadēmiskajā doktora
studiju programmā Muzikoloģija

kopīgās profesionālās doktora studiju programmas mākslās Mākslas JVLMA apakšprogrammā Mūzika un skatuves māksla

Akadēmiskā doktora studiju programma Muzikoloģija

Kolokvijs:
1. jāprezentē iesniegtais pētnieciskais darbs (maģistra darbs, pētījums vai publikācija);
2. jāprezentē pieteiktā promocijas darba tēma (pieteikums jāsagatavo uz speciālas veidlapas, kura pieejama mājaslapā www.jvlma.lv sadaļā Uzņemšana, un jāiesniedz reģistrējoties studijām);
3. jāraksturo motivācija muzikoloģijas studijām izvēlētajā specializācijas jomā;
4. reflektantiem, kam iepriekšējā izglītība nav iegūta mūzikas nozarē, kolokvijā papildus jāapliecina zināšanas nozarē līmenī, kas ļautu sekmīgi apgūt doktora līmeņa studiju programmu izvēlētajā specializācijā.

Kopīgās profesionālās doktora studiju programmas mākslās Mākslas JVLMA apakšprogramma Mūzika un skatuves māksla

1. Profesionālās atbilstības pārbaudījums
1.1. Reflektants izpildītājmākslas jomā iesniedz videoieraksta tiešsaistes pieejas saiti ar brīvas izvēles programmu (hronometrāžu no 50 līdz 60 minūtēm).
1.2. Reflektants skaņu režijas jomā iesniedz 50 līdz 60 minūšu ilgu skaņu ierakstu portfolio.
1.3. Reflektants kompozīcijas jomā iesniedz savu darbu atskaņojumu ierakstus un skaņdarbu partitūras.
1.4. Vismaz viens atskaņotais skaņdarbs / skaņu ieraksts / komponētais skaņdarbs / iestudējums tematiski saistīts ar reflektanta plānoto teorētisko pētījumu.
1.5. Programmas atskaņojuma / portfolio / kompozīciju / iestudējumu līmenis atbilst vismaz maģistra līmeņa mūzikas vai horeogrāfijas studiju programmu Valsts pārbaudījumu prasībām.
1.6. Ieraksta nosacījumi:
1.6.1. reflektanti var iesniegt vienu tiešsaistes pieejas saiti, kurā iekļauta visa programma, vai atsevišķas tiešsaistes pieejas saites ar atsevišķiem skaņdarbiem / ieskaņojumiem / kompozīcijām / iestudējumiem.
1.6.2. Ierakstiem jābūt kvalitatīviem, izpildītājmākslas un skaņu režijas jomā veiktiem ne agrāk kā pēdējos 2 gados. Kompozīcijas jomā – kompozīcijām un to ierakstu datējumam jāiekļaujas pēdējo 6 gadu ietvaros.
1.6.3. Izpildītājmākslas jomā viena programmas numura ietvaros ierakstam (skaņdarbam / iestudējumam) jābūt nepārtrauktam un nerediģētam.
1.6.4. Izpildītājmākslas jomā vismaz vienam iesniegtās programmas numuram jābūt izpildītam solo.
1.6.5. Ieraksta rekvizītos vai atsevišķā dokumentā jābūt precīzi norādītai informācijai par izpildītāju vai izpildītāju kolektīvu, ierakstītajiem skaņdarbiem un to autoriem, ieraksta vietu un laiku, ieraksta autortiesību turētāju, kā arī ieraksta un katra darba/ tā daļas hronometrāžu.
1.6.6. Ja reflektants ir orķestra vai kora diriģents, ierakstā jābūt redzamam gan diriģentam, gan izpildītājmākslinieku sastāvam.
1.6.7. JVLMA nenodrošina reflektantus ar videoieraksta veikšanai nepieciešamo aparatūru.

1.7. 

2. Kolokvijs
2.1. Reflektants prezentē studiju pieteikumā iesniegtās mākslinieciskās jaunrades projektu programmas, to sasaisti ar pieteikto teorētiskā pētījuma tēmu.
2.2. Pieteikums jāsagatavo uz speciālas veidlapas, kura pieejama apakšprogrammas Uzņemšanas noteikumu pielikumā Nr. 6, un jāiesniedz, reģistrējoties studijām. Dokuments tiek iesniegts latviešu vai angļu valodā, bet tā anotācija – angļu valodā apmēram 6000 rakstu zīmju apjomā.
2.3. Teorētiskā pētījuma tēmas pieteikuma apjoms ir no 10 000 līdz 12 000 rakstu zīmēm, un tajā sniegts mākslinieciskās jaunrades projektu tematikas pamatojums, kā arī ieskats pētniecībā balstītā mākslinieciskās jaunrades darba projektu problemātikā un piedāvātajos risinājumos.
2.4. Reflektants piedalās pārrunās par pēdējo 6 gadu mākslinieciskās jaunrades darbības aktivitātēm, kā arī par reflektanta motivāciju un vīziju profesionālās doktorantūras studiju kontekstā.

